War-lerc’h « Legend » pe « The Mist of Avalon » ha goude bezañ kejet gant Francis Dreyfus, e kinnig un doare nevez eus e ditloù hollvrudet : e 1993 ez eo an albom « Again » poent loc’hañ ur wagenn nevez (teir gwech pladenn aour). Pediñ a ra e vignon Dan Ar Braz (lañset e oa dija mennozh « L’Héritage des Celtes ») . Berzh spontus a ra an droiad a zeu war-lerc’h e 1994. Evel er bloavezhioù 70 e ra an holl selaouerien hag ar rummadoù nevez un degemer brav d’e sonerezh.